section_heading: Omega Centaura
paragraph_text: Omega Centaura (NGC 5139) je najveći kuglasti zvjezdani skup u Mliječnoj stazi. Otkrio ga je E. Halley 1677. Nalazi se u zviježđu Centauru, udaljen je od Zemlje oko 16 000 svjetlosnih godina, a promjer mu je oko 150 svjetlosnih godina. Sadrži 10 milijuna zvijezda koje su većinom starije, crvenije i manje mase od Sunca. To je jedan od najstarijih nebeskih tijela u Mliječnoj stazi, star je gotovo kao i sam svemir. Smatra se da je Omega Centaura jezgra patuljaste galaktike preostala nakon sudara s Mliječnom stazom.